Okresná prokuratúra Spišská Nová Ves 
Elektrárenská 1, 052 01 Spišská Nová Ves 1

Sp. zn. : 1 Pv 480/12/8810	Spišská Nová Ves, 18.9.2013
EEČ : 2-68-419-2013

U Z N E S E N I E

Trestná vec:	obvinený XXXXX a spol.  
Prečin:	Ohrozovanie mravnej výchovy mládeže podľa § 211 odsek 1 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Spišská Nová Ves
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Spišská Nová Ves zo dňa 10.7.2012, spisová značka 1 Pv 480/12/8810, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry Spišská Nová Ves zo dňa 10.7.2012, spisová značka 1 Pv 480/12/8810, bola určená všetkým obvineným skúšobná doba v trvaní 12 mesiacov.
Odôvodnenie:
Uznesením prokurátora Okresnej prokuratúry  v  Spišskej  Novej  Vsi  sp. zn. 1 Pv 480/12 zo dňa 10.07.2012 bolo podľa § 216 ods. 1 písm. a), b), c) Tr. poriadku podmienečne zastavené trestné stíhanie proti obvineným XXXXX a XXXXX pre prečin ohrozovania mravnej výchovy mládeže podľa  § 211 ods. 1 písm. b) Tr. zákona, ktorého sa mali dopustiť tým, že v období od septembra 2010 do júna 2011, v obci XXXXX, okres Gelnica, ako rodičia školopovinného mal. XXXXX, nar. XXXXX, žiaka ŠZŠ XXXXX, zanedbávali starostlivosť o jeho výchovu a povinnú školskú dochádzku, v dôsledku čoho v školskom roku 2010/2011 bezdôvodne vymeškal 129 vyučovacích hodín. 

     Uznesenie o podmienečnom zastavení trestného stíhania nadobudlo právoplatnosť u XXXXX dňa 21.07.2012 a u XXXXX dňa 20.07.2012.      

     Z vyžiadaných správ k osobám obvinených z miesta bydliska, z  OO PZ v Krompachoch a Obvodného úradu, Odboru  všeobecnej vnútornej správy v Spišskej  Novej  Vsi a odpisu z registra trestov obvinených som zistila, že obv. XXXXX sa v skúšobnej dobe podmienečne zastaveného trestného stíhania od 22.07.2012 do 22.07.2013 a XXXXX od 21.07.2012 do 21.07.2013 nedopustili trestného činu, ani iného protispoločenského  konania, ktoré by odôvodňovalo vydanie rozhodnutia o pokračovaní podmienečne zastaveného trestného stíhania.      

     Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj prípadne ďalším uloženým obmedzeniam a povinnostiam, prokurátor rozhodne, že sa obvinený osvedčil. 

     Vzhľadom na to, že obvinení XXXXX a XXXXX splnili podmienky  pre rozhodnutia v zmysle § 217 ods. 1 Tr. por., bolo  potrebné rozhodnúť tak, ako je uvedené vo výroku tohto uznesenia.  

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Janka Bocanová
prokurátorka